|  |  |  |
| --- | --- | --- |
|  |  | **Καλαμάτα, 25 Απριλίου 2025** |
| **ΓΕΝΙΚΗ ΔΙΕΥΘΥΝΣΗ ΠΕΡΙΦΕΡΕΙΑΚΗΣ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ** **ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ Π. Ε. ΜΕΣΣΗΝΙΑΣ** **ΤΜΗΜΑ ΦΥΤΙΚΗΣ & ΖΩΙΚΗΣ ΠΑΡΑΓΩΓΗΣ** |  |  |
|  |  |  |

**ΔΕΛΤΙΟ ΤΥΠΟΥ**

**Ενημέρωση για τη διαδικασία απογραφής /ανάρτησης δικαιολογητικών για τη νόμιμη λειτουργία κτηνοτροφικών εγκαταστάσεων στο OpenBusiness.**

Η Διεύθυνση Αγροτικής Οικονομίας και Κτηνιατρικής, Περιφερειακής Ενότητας Μεσσηνίας, ενημερώνει τους κάτοχους κτηνοτροφικών εκμεταλλεύσεων ότι τέθηκε σε παραγωγική λειτουργία το νέο πληροφοριακό σύστημα OpenBusiness, το οποίο εφεξής θα υποστηρίζει ψηφιακά τη διεκπεραίωση των αδειοδοτικών διαδικασιών των οικονομικών δραστηριοτήτων του Ν. 4442/2016 στην Ελλάδα.

Σε αυτές τις δραστηριότητες ανήκουν και οι **κτηνοτροφικές εγκαταστάσεις**.

Για το λόγο αυτό καλούνται:

α) οι κάτοχοι άδειας λειτουργίας ή άδειας ίδρυσης & λειτουργίας ή άδειας εγκατάστασης κτηνοτροφικής εγκατάστασης, που έχει εκδοθεί με προγενέστερο νομοθετικό πλαίσιο, να απογράψουν τη δραστηριότητα τους μαζί με τα βασικά της στοιχεία στην πλατφόρμα OpenBusiness (https://openbusiness.mindev.gov.gr) .

β) όσοι έχουν υποβάλει έντυπο γνωστοποίησης στις κατά τόπους ΔΑΟΚ ή γνωστοποίηση ηλεκτρονικά με ανάρτηση στο NotifyBusiness, θα πρέπει να αναρτήσουν στην πλατφόρμα OpenBusiness (https://openbusiness.mindev.gov.gr) τη γνωστοποίηση μαζί με τα απαραίτητα δικαιολογητικά της νόμιμης λειτουργίας της κτηνοτροφικής εγκατάστασης.

Θα θέλαμε να σας επισημάνουμε ότι οι ανωτέρω ενέργειες είναι απαραίτητες για τη νόμιμη λειτουργία της κτηνοτροφικής εγκατάστασης και πρέπει να πραγματοποιηθούν **έως τις 31-12-2025 .**

Μετά την παρέλευση της ανωτέρω προθεσμίας, για να γίνει απογραφή ή ανάρτηση των δικαιολογητικών της νόμιμης λειτουργίας, θα καταβάλλεται παράβολο διακοσίων (200) ευρώ.

Για περισσότερες πληροφορίες στο τηλ. 2721366510, Λακωνικής 87 Καλαμάτα

|  |  |
| --- | --- |
|  | **ΜΕ ΕΝΤΟΛΗ ΠΕΡΙΦΕΡΕΙΑΡΧΗ** |
|  | **Η Αν. ΠΡΟΪΣΤΑΜΕΝΗ Δ/ΝΣΗΣ** **ΕΥΣΤΑΘΙΑ ΓΕΩΡΓΑΚΟΠΟΥΛΟΥ** |